Kolumbiya prezidenti FARC bilan o‘t ochishni to‘xtatish rejimini yil yakuniga qadar uzaytirdi

Kolumbiya prezidenti Xuan Manuel Santos payshanba, 13-oktabr kuni Kolumbiya inqilobiy qurolli kuchlari (FARC) guruhidagi isyonchilarga qarshi o‘t ochishni to‘xtatish rejimining uzaytirilganligini e’lon qildi. Bu haqda Reuters agentligi ma’lum qildi, deb yozadi “Gazeta.ru”.

Santos mazkur qarori haqida mojaroning davom etishiga qarshi faol chiqish qilayotgan yoshlar bilan uchrashuvida ma’lum qildi.
“Shu yoshlarning iltimosi bilan mamlakatdagi o‘t ochishni to‘xtatish rejimini joriy yilning 31-dekabriga qadar uzaytirishga qaror qildim”, — dedi Kolumbiya prezidenti.
Ushbu rejim kelajakda yana uzaytirilishi mumkinligi ta’kidlanmoqda. Biroq Santos ungacha jangovar harakatlarni butunlay to‘xtatish haqidagi kelishuv qabul qilinishiga umid bildirdi.